Na temelju čl. 18. Statuta Grada Križevaca („Službeni vjesnik Grada Križevaca“, broj 4/09, 1/13, 1/16 i 1/18) i čl. 8 Odluke o stjecanju i raspolaganju nekretninama u vlasništvu Grada Križevaca („Službeni vjesnik Grada Križevaca“, broj 5/2017) Gradsko vijeće Grada Križevaca raspisuje;

**JAVNI NATJEČAJ**

**za prodaju nekretnina u vlasništvu Grada Križevaca**

**I.**

Grad Križevci prodaje sljedeće nekretnine u svome vlasništvu:

**1. poslovni prostor u I.Z. Dijankovečkog 10 u Križevcima**

Poslovni prostor u Ulici I. Z. Dijankovečkog 10, Križevci površine 131,70 m2 nalazi se u stambeno-poslovnoj zgradiu zemljišnoj knjizi upisanoj kao kčbr. 800/2 ZGRADA M.PIJADE 5 površine 298 m2 zk.ul. 5699 k.o. Križevci.

Početna cijena utvrđena od strane ovlaštenog vještaka sveukupno iznosi **132.201,34 € (1.003,81 €/m2)** plativo u kunama prema srednjem tečaju HNB-a na dan isplate.

Energetski razred predmetnog poslovnog prostora je Razred G.

**2. poslovni prostor u I.Z.Dijankovečkog 18 u Križevcima**

Poslovni prostor na 1. katu zgrade u Ulici I. Z. Dijankovečkog 18, Križevci, odnosno etažni udio zgrade sagrađene na kčbr. 812 k.o. Križevci, u zemljišnoj knjizi upisan u zk.ul. 8486 poduložak 3 k.o. Križevci ukupne površine 332,95 m2.

Početna cijena utvrđena od strane ovlaštenog vještaka sveukupno iznosi **100.616,18 € (302,20 €/m2)** plativo u kunama prema srednjem tečaju HNB-a na dan isplate.

Energetski razred predmetnog poslovnog prostora je Razred F.

**II.**

**Uvjeti natječaja**

Natječaj se provodi prikupljanjem pisanih ponuda u zatvorenim kovertama.

U slučaju da nekretnine ne budu prodane u prvom krugu, natječaj će se ponavljati sve do prodaje svih nekretnina koje su predmet natječaja.

Ponude, kako za prvi krug natječaja tako i za ponavljajuće će se predavati od prvog dana u mjesecu do dvadesetog dana u mjesecu, a otvaranje pristiglih ponuda obaviti će Povjerenstvo za raspolaganje nekretninama u vlasništvu Grada Križevaca zadnji tjedan u mjesecu.

Pravo sudjelovanja na Natječaju imaju sve fizičke osobe državljani Republike Hrvatske i državljani država članica Europske unije, te pravne osobe registrirane u Republici Hrvatskoj i državama članicama Europske unije, a koje dostave dokaz da su uplatile jamčevinu i sljedeću dokumentaciju:

- podatke o ponuditelju: ime i prezime, prebivalište, MBG i OIB ( za fizičke osobe) odnosno naziv i sjedište te MB i OIB ( za pravne osobe),

- presliku domovnice (za fizičke osobe),

- presliku rješenja o registraciji (za pravne osobe),

- dokaz o uplaćenoj jamčevini,

- ponuda novčanog iznosa kupoprodajne cijene u Eurima,

- potvrdu da nema nepodmirenih obveza prema Gradu Križevcima.

Nepotpune podnesene pisane ponude neće se razmatrati.

Grad Križevci zadržava pravo, bez obrazloženja, poništiti Natječaj, odnosno ne prihvatiti niti jednu ponudu i zbog tih razloga ne odgovara za eventualnu štetu, uz povrat jamčevine ponuditeljima. Kupac snosi troškove prijenosa i uknjižbe nekretnina te porez na promet nekretnina.

**III.**

**Najpovoljniji natjecatelj**

Najpovoljnijim natjecateljem smatrat će se onaj tko ponudi najvišu kupoprodajnu cijenu, te zadovoljava sve uvjete natječaja.

Ako najpovoljniji ponuditelj odustane od svoje ponude, najboljim ponuditeljem smatra se sljedeći ponuditelj koji je ponudio najvišu kupoprodajnu cijenu i ispunjava sve druge uvjete natječaja.

U slučaju istog ponuđenog iznosa, ponuditelji će se pozvati da pristupe usmenom javnom nadmetanju.

**IV.**

**Uvjeti Prodaje zemljišta:**

Pravo uknjižbe vlasništva kupac stječe isplatom ugovorene cijene u cijelosti. Kupac se obvezuje u potpunosti isplatiti ukupno ugovorenu kupoprodajnu cijenu u roku 15 dana od dana sklapanja kupoprodajnog ugovora ili iznimno do 60 dana ako se kupoprodajna cijena isplaćuje kreditom banke.

Ponuditelj ima pravo razgledavanja nekretnine svakog radnog dana od 07,00 do 15,00 sati, uz prethodnu najavu na tel. 048/628-946.

**V.**

**Jamčevina**

Jamčevina se plaća 10% od početne kupoprodajne cijene, koji iznos se uračunava kupcu u kupoprodajnu cijenu nekretnine.

Natjecateljima čija ponuda ne bude prihvaćena jamčevina se vraća najkasnije u roku od 8 dana po otvaranju ponuda.

Jamčevina se može uplatiti uplatnicom ili virmanom, na žiro račun broj: 2340009-1821400000 Grad Križevci – Gradsko vijeće, s pozivom na broj 7757, OIB s naznakom „Za natječaj za prodaju nekretnine u vlasništvu Grada Križevaca, redni broj iz natječaja \_\_\_\_\_"

Ako najpovoljniji natjecatelj odustane od prihvaćene ponude gubi pravo na povrat položenog iznosa jamčevine.

**VI.**

Ponude sa dokazom o uplaćenoj jamčevini i ostalim potrebnim dokumentima dostavljaju se u zatvorenoj omotnici na adresu Grad Križevci, I.Z.Dijankovečkog 12, soba br. 3. prizemlje, s naznakom «NE OTVARAJ – NATJEČAJ – PRODAJA NEKRETNINE U VLASNIŠTVU GRADA KRIŽEVACA, REDNI BROJ IZ NATJEČAJA \_\_\_\_».

**VII.**

Sve informacije u vezi ovog Natječaja, mogu se dobiti u Upravnom odjelu za pravne i opće poslove Grada Križevaca, soba broj 14, te Ova email adresa je zaštićena od spam robota, nije vidljiva ako ste isključili Javascript na telefon 048/628-946.

 KLASA: 944-01/17-01/74

 URBROJ: 2137/02-01/11-18-3

**GRADSKO VIJEĆE GRADA KRIŽEVACA**